પરંતુ એ વાતનું ધ્યાન રાખવામાં આવ્યું છે કે, ભારત તરફથી બીજા દેશો માટે અપાતી આર્થિક મદદમાં વધારો થાય. વર્ષ 2004માં સુનામીમાં ઘણું નુકસાન ઉઠાવવા છતાં ભારતે બીજા કોઈપણ દેશની નાણાંકીય મદદ નહોંતી લીધી. આ દરમિયાન શ્રીલંકા, થાઈલેન્ડ સહિત અન્ય દેશોને ભારતે આર્થિક મદદ જરૂર કરી હતી. એ કારણે જ કેરળમાં પૂર પછી જ્યારે વિદેશી સરકારો તરફથી મદદના પ્રસ્તાવ આવવા લાગ્યા તો વિદેશ મંત્રાલયે પોતાના બધા દૂતાવાસો તેમજ મિશનોને એ યાદ કરાવ્યું છે કે, તેઓ તેને નમ્રતાપૂર્વક ના પાડી દે. ભારત આ નિર્ણય દ્વારા દુનિયાને એ બતાવવા ઈચ્છે છે કે, તે પોતાની સમસ્યાઓનો સામનો કરવા સક્ષમ છે.